text: نئی دہلی۔30مئی وائس ایڈمرل اتل کمار جین، اے وی ایس ایم ، وی ایس ایم نے آج 30مئی 2019 کو یہاں بحریہ کے اڈے میں منعقدہ ایک شاندار پریڈ میں وائس ایڈمرل کرم بیر سنگھ، پی وی ایس ایم، اے وی ایس ایم، اے ڈی سی سے فلیگ آفیسر کمانڈنگ ان چیف(ایف او سی۔ان۔سی) مشرقی بحری کمان (ای این سی) کے طور پر عہدے کی ذمہ داری لی۔وائس ایڈمرل جین نےپریڈ کا جائزہ لیا اور مشرقی بحری کمان کے مختلف جہازوں اور تنصیبات سے آنے والے بحریہ کے ملازمین کی پلٹنوں کا جائزہ لیا۔ اس تقریب میں آبی جہازوں، آبدوز کشیتوں اور تنصیبات کے تمام فلیگ آفیسروں اور کمانڈنگ آفیسروں نے شرکت کی۔ وائس ایڈمرل کرم بیر سنگھ ایف او سی۔ ان۔ سی کے عہدے کو چھوڑ کر 31مئی 2019 کو ایڈمرل کے عہدے پر ترقی ہونے کی وجہ سے چیف آف نیول اسٹاف کا عہدہ سنبھالیں گے۔